CELEX: C2004/273/21
Language: el
Date: 2004-11-06 00:00:00
Title: Υπόθεση C-347/04: Αίτηση για την έκδοση προδικαστικής αποφάσεως που υπέβαλε το Finanzgericht Köln (Γερμανία), με απόφαση της 15ης Ιουλίου 2004 στην υπόθεση REWE Zentralfinanz e. G., ως καθολική διάδοχος της ITS Reisen GmbH κατά Finanzamt Köln-Mitte

6.11.2004   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 273/10
            
         Αίτηση για την έκδοση προδικαστικής αποφάσεως που υπέβαλε το Finanzgericht Köln (Γερμανία), με απόφαση της 15ης Ιουλίου 2004 στην υπόθεση REWE Zentralfinanz e. G., ως καθολική διάδοχος της ITS Reisen GmbH κατά Finanzamt Köln-Mitte
   (Υπόθεση C-347/04)
   (2004/C 273/21)
   Με απόφαση της 15ης Ιουλίου 2004, η οποία περιήλθε στη Γραμματεία του Δικαστηρίου των Ευρωπαϊκών Κοινοτήτων στις 13 Αυγούστου 2004, το Finanzgericht Köln (Γερμανία), στο πλαίσιο της διαφοράς μεταξύ REWE Zentralfinanz e. G., ως καθολική διάδοχος της ITS Reisen GmbH, και Finanzamt Köln-Mitte, που εκκρεμεί ενώπιόν του, ζητεί από το Δικαστήριο την έκδοση προδικαστικής αποφάσεως επί του εξής ερωτήματος:
   
               —
            
            
               Έχουν το άρθρο 52 (νυν άρθρο 43) σε συνδυασμό με το άρθρο 58 (νυν άρθρο 48) και τα άρθρα 67-73, 73Β επ. (νυν άρθρα 56 επ.) της Συνθήκης ΕΚ την έννοια ότι απαγορεύουν ρύθμιση, η οποία —όπως η επίδικη στη διαφορά της κύριας δίκης ρύθμιση του άρθρου 2a, παράγραφος 1, σημείο 3a, παράγραφος 2, του EstG [Einkommensteuergesetz]— περιορίζει την άμεση αντιστάθμιση, για φορολογικούς λόγους, ζημιών από την απόσβεση όσον αφορά συμμετοχές σε θυγατρικές εταιρείες που βρίσκονται σε άλλα κράτη της ΕΚ, όταν αυτές ασκούν παθητικές δραστηριότητες υπό την έννοια της εθνικής διατάξεως ή/και όταν οι θυγατρικές εταιρείες ασκούν ενεργητικές δραστηριότητες υπό την έννοια της εθνικής διατάξεως μόνον μέσω ιδίων θυγατρικών εταιρειών χαμηλοτέρου επιπέδου, ενώ οι αποσβέσεις όσον αφορά συμμετοχές σε ημεδαπές θυγατρικές εταιρείες είναι δυνατές χωρίς τους περιορισμούς αυτούς;